**Daniel Erlich** (s. 13. maaliskuuta 1991 Thornhill, Ontario, Kanada) on israelilais-kanadalainen jääkiekkoilija, joka pelasi viimeksi Ranskan Ligue Magnusin HC Chamonix-Morzinessa helmikuussa 2017. Hän on pelipaikaltaan vasen laitahyökkääjä.

Ura
---

### Seuraura

Erlich syntyi ja kasvoi Ontariossa, mutta hän aloitti pääsarjauransa Israelissa HC Metullan riveissä vain 13-vuotiaana kaudella 2004–2005. Erlich jatkoi pelejään Kanadassa taas kaudella 2006–2007 Toronto Marlborosin junioreissa. Kesällä 2007 hänet varasi sekä OHL-joukkue London Knights 140. pelaajana että USHL-joukkue Waterloo Black Hawks kuudentena pelaajana sarjojen omissa varaustilaisuuksissa. Erlich päätti siirtyä Knightsiin, jossa hän debytoi seuraavalla kaudella 2007–2008, joska Erlich pelasi kuitenkin vielä noin puolet OPJHL:n Toronto Jr. Canadiensissa.

Erlichin ensimmäinen kokonainen OHL-kausi 2008–2009 toi hänelle 67 runkosarjaottelussa tehot 18+35=53. Kaudella 2009–2010 Erlich oli tehoilla 16+43=59 Knightsin neljänneksi paras pistemies. Kesken kauden 2010–2011, tammikuussa 2011 hän siirtyi Guelph Stormiin. Erlich teki kauden aikana kaikkiaan 61 runkosarjaottelussa OHL:n yhden kauden piste-ennätyksensä tehoilla 20+44=64. Kaudeksi 2011–2012 hän siirtyi Itävallan Erste Bank Eishockey Ligassa pelaavaan EC Salzburgiin, mutta Erlich ei kuitenkaan sopeutunut Salzburgiin, joten hän palasi Kanadaan ja OHL:ään marraskuussa 2011. Storm kauppasi Erlichin samalla Barrie Coltsiin. NHL-varaamaton Erlich kävi OHL-uransa aikana myös kahdesti San Jose Sharksin tulokasleirillä.

Kaudeksi 2012–2013 Erlich siirtyi University of Western Toronton yliopistojoukkueeseen. Hän oli joukkueen paras pistemies ja syöttäjä kevään 2013 pudotuspeleissä tehoilla 3+9=12. Erlich valittiin kauden päätteeksi OUA:n läntisen konferenssin tähdistökentälliseen. Kaudella 2013–2014 hän voitti taas joukkueensa sisäisen piste- ja syöttöpörssin tehoilla 10+40=50 ja valittiin OUA:n läntisen konferenssin tähdistökentälliseen. Kaudeksi 2014–2015 Erlich siirtyi vuoden mittaisella sopimuksella Ruotsi kolmanneksi korkeimmalle sarjatasolle Hockeyettanin Mariestad BoIS HC:hen. Hän siirtyi kesken kauden lokakuussa 2014 samassa sarjassa pelaavaan Östersunds IK:hon. Erlich oli joukkueen kolmanneksi paras pistemies tehoilla 12+15=27. Kaudella 2015–2016 hän oli Österundin paras pistemies ja syöttäjä tehoilla 9+30=39 ja Erlich voitti joukkueen sisäisen tehotilaston lukemalla +28.

Erlich palasi kaudeksi 2016–2017 Pohjois-Amerikkaan ja siirtyi vuoden mittaisella sopimuksella ECHL-joukkue Fort Wayne Kometsin riveihin. Hän kuitenkin jätti joukkueen ennen kauden alkua lokakuussa 2016. Marraskuussa Erlich siirtyi Ranskan Ligue Magnusin HC Chamonix-Morzineen. Helmikuussa 2017 hänen kuitenkin ilmoitettiin lähteneen joukkueesta ensin ilmoittamatta ja sittemmin kertoneen lähteneensä henkilökohtaisista syistä.

### Maajoukkueura

Erlich edusti Israelia IIB-divisioonan MM-kilpailuissa vuonna 2013. Hän voitti koko turnauksen piste- ja syöttöpörssin tehoilla 7+16=23. Israel voitti kultaa ja nousi seuraavaksi vuodeksi IIA-divisioonaan. Vuoden 2014 turnaus päättyi kuitenkin putoamiseen. Erlich oli siinä Israelin paras pistemies ja syöttäjä tehoilla 2+8=10. Hän jakoi joukkueen jumbosijasta huolimatta koko turnauksen syöttöpörssin voiton Viron Robert Rooban kanssa.

Erlich pelasi myös alle 18-vuotiaiden III-divisioonan MM-kilpailuissa vuosina 2005 ja 2006. Hän voitti koko jälkimmäisen turnauksen piste-, maali- ja syöttöpörssin tehoilla 12+14=26. Israel voitti hopeaa ja nousi II-divisioonaan vuoden 2007 turnaukseen. Erlich oli siinä joukkueen paras pistemies ja syöttäjä tehoilla 4+5=9.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | HC Metulla | Israel | - | - | - | - | - | - | - | - | - | - | U18d3 | 5 | 0 | 0 | 0 | 0 |
| 2005–2006 | HC Metulla | Israel | - | - | - | - | - | - | - | - | - | - | U18d3 | 5 | 12 | 14 | 26 | 32 |
| 2006–2007 | Toronto Marlboros | GTMMHL | 54 | 34 | 34 | 68 | 28 | - | - | - | - | - | U18d2 | 5 | 4 | 5 | 9 | 32 |
|  | Toronto Marlboros | OHL Cup | 7 | 3 | 5 | 8 | 12 | - | - | - | - | - |
| 2007–2008 | Toronto Jr. Canadiens | OPJHL | 21 | 5 | 15 | 20 | 6 | - | - | - | - | - |
|  | London Knights | OHL | 27 | 6 | 6 | 12 | 14 | 3 | 1 | 1 | 2 | 6 |
| 2008–2009 | London Knights | OHL | 67 | 18 | 35 | 53 | 39 | 14 | 2 | 11 | 13 | 4 |
| 2009–2010 | London Knights | OHL | 68 | 16 | 43 | 59 | 37 | 12 | 9 | 12 | 21 | 15 |
| 2010–2011 | London Knights | OHL | 32 | 10 | 22 | 32 | 14 | - | - | - | - | - |
|  | Guelph Storm | OHL | 29 | 10 | 22 | 32 | 12 | 6 | 3 | 3 | 6 | 6 |
| 2011–2012 | EC Salzburg | EBEL | 16 | 1 | 6 | 7 | 10 | - | - | - | - | - |
|  | Barrie Colts | OHL | 37 | 8 | 23 | 31 | 22 | 13 | 3 | 4 | 7 | 4 |
| 2012–2013 | Univ. of Western Ontario | CIS | 27 | 4 | 26 | 30 | 30 | 5 | 3 | 9 | 12 | 0 | MMd2 B | 5 | 7 | 16 | 23 | 14 |
| 2013–2014 | Univ. of Western Ontario | CIS | 28 | 10 | 40 | 50 | 18 | 6 | 0 | 5 | 5 | 0 | MMd2 A | 5 | 2 | 8 | 10 | 22 |
| 2014–2015 | Mariestad BoIS HC | Ruotsi I | 11 | 2 | 8 | 10 | 6 | - | - | - | - | - |
|  | Östersunds IK | Ruotsi I | 20 | 12 | 15 | 27 | 35 | - | - | - | - | - |
| 2015–2016 | Östersunds IK | Ruotsi I | 36 | 9 | 30 | 39 | 10 | - | - | - | - | - |
| 2016–2017 | HC Chamonix-Morzine | Ranska | 19 | 2 | 12 | 14 | 6 | - | - | - | - | - |
| 1 kausi | yhteensä | Ranska | 19 | 2 | 12 | 14 | 6 | - | - | - | - | - |
| 1 kausi | yhteensä | EBEL | 16 | 1 | 6 | 7 | 10 | - | - | - | - | - |

Lähteet
-------

* Daniel Erlich The Internet Hockey Databasessa (englanniksi)
* Daniel Erlich *Elite Prospects*. Everysport Media Group AB.  (englanniksi)

### Viitteet

1. ↑  James, Peter: Hockey Night in Israel (pdf) *modus3.ca*.  8.1.2011. Newstalk 1290 CJBK.  Arkistoitu 17.4.2017. Viitattu 17.4.2017. (englanniksi)
2. 1 2 3 4  Daniel Erlich *Elite Prospects*. Everysport Media Group AB.  (englanniksi)
3. ↑  Erlich acquired from Knights *Guelph Storm*.  8.1.2011. GUELPH:  The Canadian Hockey League. Viitattu 20.10.2013. (englanniksi)
4. ↑  COLTS TRADE FOR DANIEL ERLICH *Barrie Colts*.  24.11.2011. The Canadian Hockey League. Viitattu 20.10.2013. (englanniksi)
5. ↑  Stern, Ryan: Former Knight returns to his roots  29.11.2011. The Gazette.  Arkistoitu 20.10.2013. Viitattu 20.10.2013. (englanniksi)
6. ↑  Daniel Erlich klar för Mariestad BoIS  10.7.2014. Mariestad BoIS Hockey.  Arkistoitu 24.8.2014. Viitattu 31.8.2014. (ruotsiksi)
7. ↑  ÖIK värvar kanadensaren Daniel Erlich  29.10.2014. Östersunds IK. Viitattu 29.10.2014. (ruotsiksi)
8. ↑  Komets add four to preseason roster  25.7.2016. Fort Wayne, IN:  Fort Wayne Komets. Viitattu 26.7.2016. (englanniksi)
9. ↑  ECHL Transactions - Oct. 12 *ECHL.com*.  12.10.2016. The ECHL. Viitattu 26.7.2016. (englanniksi)
10. ↑  Deux Canadiens débarquent à Chamonix-Morzine !  10.11.2016. Chamonix-Morzine Hockey Club.  Arkistoitu 14.11.2016. Viitattu 26.7.2016. (ranskaksi)
11. ↑  Dernier match de saison régulière  23.2.2017. Chamonix-Morzine Hockey Club.  Arkistoitu 24.2.2017. Viitattu 26.7.2016. (ranskaksi)